stanford-oval/wikipedia huggingface dataset:
צרפתית
הוועד העליון של השפה הצרפתית

ביוני 1989 הוקם בצרפת "ועד עליון של השפה הצרפתית" – Conseil supérieur de la langue française. נשיא הוועד הוא ראש הממשלה. החברים הקבועים הם שר התרבות, שר החינוך, שר הפרנקופוניה, המזכיר הקבוע של האקדמיה הצרפתית (Académie française), המזכירים הקבועים של האקדמיה למדעים (Académie des sciences) ונשיא הוועדה הכללית לטרמינולוגיה ולחידושי לשון. בנוסף לבעלי תפקידים אלה חברים 25 אנשי ציבור שונים (לדוגמה: סופרים, היסטוריונים וגם הומוריסטים).
בקוויבק הוקם ועד עליון לשפה הצרפתית ב-1977 ובבלגיה ב-1985. גם בשווייץ יש נציגות בעלת מטרות דומות. ארבעת הגופים משתפים פעולה ביניהם.
ראו גם

עליית השפה הצרפתית בבריסל
צרפתית אפריקאית
צרפתית יהודית
הארגון הבין-לאומי לפרנקופוניה
ויקיפדיה:כללים לתעתיק מצרפתית
לקריאה נוספת

Le Monde
25.11.2017, Alain Rey L'antiféminisme a laissé son empreinte dans le français, entretien
הערות שוליים

↑  השפה הצרפתית בעולם (בצרפתית)
↑  כמה דוברי צרפתית בעולם? (בצרפתית)
↑  חבל הסאר מתקדם לעבר דו-לשוניות (באנגלית)
↑  Alain Rey 2017
↑  בקרב מהגרים לארצות הברית מארצות פרנקופוניות מדוברות גם שפות קריאוליות שונות המבוססות על צרפתית, וכן ישנם מהגרים צרפתים לארצות הברית ומי שלומד את השפה באופן עצמאי
↑  הנורמאנים עצמם הם ויקינגים, כלומר גרמאנים, מבחינת מוצאם האתני, אך במשך ימי הביניים הם התיישבו בחבלים של צפון צרפת ובעיקר נורמנדי ואימצו את השפה הצרפתית העתיקה, שהיא שפה רומאנית.
| שפות הודו-אירופיות |
| --- | --- | --- |
| שפות רומאניות | צרפתית • מונגאסקית • ארפיטנית • ולונית • אוקסיטנית • גסקונית • אראנית • קטלאנית • ספרדית • לאדינו • חכיתיה • גליסית-פורטוגזית • פורטוגזית • גליסית • אסטור-לאונית • אסטורית • לאונית • מירנדזית • איטלקית • קורסיקאית • ליגורית • נפוליטנית • סיציליאנית • סרדינית • איסטרית • פריאולית • לדינית • רומאנש • דלמטית • רומנית • מולדובנית • ארומנית • איסטרו-רומנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות גרמאניות | אלמאנית • אלזסית • גרמנית שווייצרית • גרמנית • לוקסמבורגית • בווארית • ריפוארית • סקסונית עילית • יידיש • הולנדית • אפריקאנס • לימבורגית • סקסונית • זיילנדית • פריזית • סקוטית • אנגלית • דנית • שוודית • נורווגית ספרותית • איסלנדית • פארואזית • נורווגית חדשה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות סלאביות | אוקראינית • בלארוסית • רוסית • רוסינית • סלובקית • צ'כית • פולנית • פומרנית • קשובית • סורבית עילית • סורבית תחתית • בולגרית • מקדונית • סרבית • קרואטית • סלובנית • בוסנית • שלזית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות קלטיות | ברטונית • ולשית • קורנית • גאלית סקוטית • אירית • שלטה | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות הודו-איראניות | סנסקריט • אסאמית • בנגלית • גוג'ראטית • הינדי • מאיטהילית • מראטהית • נפאלית • אורייה • פאלי • פנג'אבי • רומאני • סינדית • סינהלית • אורדו • דיבהי • דאמלי • דומאקי • גאוואר-באטי • קאלאשה • קשמירית • חוואר • קוהיסטנית • ניגאלאמית • פאשאי • פאלורה • שינה (שפה) • שומשתי • אשקום • קמוירי • קאטי (באשגלי) • פרסואנית (ווסי-וורי) • טרגמי • וואיגלית (קאלאשה-אלה) • פרסית • פאהלוי ("פרסית תיכונה") • פשטו • דארי של אפגניסטן • טג'יקית • אוסטית • כורדית • באלוצ'י • טאליש • טאטית • ג'והורי • ג'יהדי • דארי של זורואסטריאן • יאגנובי | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| שפות בלטיות | לטבית • ליטאית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| אחר | יוונית • אלבנית • ארמנית | בירוק כהה: מדינות עם רוב דובר שפות הודו-אירופיות. בירוק בהיר: מדינות עם מיעוט דוברי שפות הודו-אירופיות שקיבלו הכרה רשמית |
| --- | --- |
בקרת זהויות :  NLI: 987007550641805171  BnF: cb11935375d (data)  GND: 4113615-9  HDS: 011195  LCCN: sh85051829  LNB: 000048578  NDL: 00563732  NKC: ph135297 
מיקום התנועות בצרפתית. לחלקן גרסאות מאונפפות
דורותיאה ארקסלבן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  13 בנובמבר 1715 קודלינבורג
 פטירה:  13 ביוני 1762 (בגיל 46) קודלינבורג
 שם לידה:  Dorothea Christiane Leporin 
 ענף מדעי:  מדעי הרפואה
 מקום מגורים:  קודלינבורג
 עיסוק:  רופאה
 מקום לימודים:  אוניברסיטת האלה-ויטנברג, גרמניה
 מוסדות:  אוניברסיטת האלה-ויטנברג 
 פרסים והוקרה:  מרפאות וקרנות נקראו על שמה  בשנת 1963 הבמאי הגרמני וולף-דיטר פנס הפיק את הסרט על שמה של דורותיאה ארקסלבן  ב-17 בספטמבר 1987, משרד הדואר הפדרלי הגרמני הנפיק בול דואר של 60 פפניג לכבודה  ב-13 בנובמבר 2015, גוגל חגג "בדודל" עם איור דמותה של דורותיאה את יום הולדתה ה-300
 בן זוג:  יוהאן כריסטיאן ארקסלבן
 צאצאים:  יוהאן כריסטיאן ארקסלבן, בפסקה זו רשומה אחת נוספת שטרם תורגמה 
 מספר צאצאים:  9
 הערות:  הושפעה מפרופסור לאורה באסי האיטלקייה
 תרומות עיקריות
 השימוש והמינון הנכונים לשימוש באופיאטים
 
דורותיאה ארקסלבן (בגרמנית: Dorothea Christiane Erxleben;‏ 13 בנובמבר 1715 – 13 ביוני 1762) הייתה רופאה גרמנייה שזכתה לתואר דוקטור לרפואה הראשונה במדעי הרפואה בגרמניה מטעם אוניברסיטת האלה-ויטנברג. היא הייתה חלוצה מבין הנשים שהחלה בלימודים אקדמיים בגרמניה בעולם בו נאסר על נשים לעסוק ברפואה ואו במקצועות האקדמאים האחרים. בשנת 1754 הורשתה להשלים את הדוקטורט שלה, הרבה לפני שהנשים הראשונות התקבלו באופן קבוע ללימודי רפואה בשווייץ או בארצות הברית.
ראשית חייה

דורותיאה נולדה ב-13 בנובמבר 1715 בעיירה קוודלינבורג, גרמניה, לרופא העיירה, הרופא כריסטיאן פוליקרפ לפורין.  אביה הבחין שהיא מצטיינת בלימודים כבר בשלב מוקדם בחייה, כמו גם שהיא בולטת ביכולותיה באופן כללי ביחס לבני גילה. על כן הוא דאג שדורותיאה תלמד לטינית, מתמטיקה ומדעים לצד אחיה טוביאס. כשהוא נשאל אודות לימודי בתו, כריסטיאן פוליקר לפורין ענה, שכשרונותיהן של נשים מחוננות מתבזבזים במטבח. רעיונות הנאורות החדשים כמו ערכי הבורגרטום (ההשכלה) הגרמנית אומצו על ידי משפחת לפורין, מה שהוביל לאמונתו של כריסטיאן ששני ילדיו צריכים לקבל את החינוך הטוב ביותר שאפשר. טוביאס תכנן ללמוד רפואה באוניברסיטת האלה ודורותיאה הלכה אחריו. באותה תקופה, נשים היו צריכות לקבל אישור מיוחד ללמוד באוניברסיטה, ואביה של דורותיאה פנה למלך פרידריך הגדול שאישר את לימודיה באפריל 1741.
שנות אוניברסיטה ונישואים

קבלתה של דורותיאה לאוניברסיטה ספגה ביקורת ומאידך גם הערצה. מבקרים כמו יוהאן רטיוס, טענו כי על פי חוק אסור לנשים לעסוק ברפואה ולכן הענקת התואר בתחום הרפואה יהיה בזבוז זמן וכסף. אף על פי שדורותיאה מעולם לא העירה בפומבי על המחלוקת שעמדה בנושא חינוך נשים, היא החלה לכתוב את טיעוניה ודעותיה בנושא בכתב, שפורסמו מאוחר יותר ב-1742 בספר שלה שכותרתו "חקירה יסודית לסיבות המונעות מהמין הנשי ללמוד". בספרה טענה שגרמניה מנצלת רק את הכישרונות של מחצית מאוכלוסייתה. כריסטיאן, אביה של דורותיאה כתב בהקדמה לספר אודות הצורך ברפורמה באוניברסיטאות בגרמניה וכיצד קבלת נשים תדרבן את השינוי הנחוץ הזה.
בגיל 26 דורותיאה החליטה לדחות את לימודיה באוניברסיטה, אף על פי שעמדה במבחנים והתקבלה ללימודים, כדי להתחתן עם יוהאן כריסטיאן ארקסלבן, אלמן שכבר היו לו חמישה ילדים מנישואיו הקודמים. נישואיהם היו מאושרים ודורותיאה ילדה ליוהאן עוד ארבעה ילדים במהלך השנים. אף על פי שהייתה עסוקה בניהול ביתה ותשעת ילדיה, דורותיאה המשיכה בלימודי הרפואה שלה אך בקצב איטי יותר.
המדענית לאורה באסי הייתה האישה העיקרית שהשפיעה על דורותיאה בחייה ובקריירה שלה. לאורה באסי, הייתה פיזיקאית ואקדמאית איטלקית שהייתה האישה הראשונה בעולם, שבשנת 1732, כשהיא רק בגיל 21 הוענק לה תואר פרופסור מטעם אוניברסיטת בולוניה, איטליה.
קריירה

בשנת 1747 אביה של דורותיאה נפטר, בעלה חלה ומשפחת לפורין נותרה עם חובות כבדים. כדי לשלם את החובות הכבדים, דורותיאה התחילה לעסוק ברפואה בקוודלינבורג אף על פי שלא היה לה תואר ברפואה. על עיסוקה לבריאות תושבי העיירה בה נולדה היא זכתה להערכה רבה מראש העיירה ורוב התושבים. עם זאת, חלק מהרופאים המקומיים הרגישו שהמונופול שלהם על הרפואה מאוים, הגישו תביעה נגד דורותיאה והאשימו אותה בתחבולות רפואיות. תיק התביעה כנגדה עלה מבתי המשפט לדיון בפני פרידריך הגדול בינואר 1754. המלך קבע כי דורותיאה ארקסלבן תצטרך לעבור בחינה ולהגיש עבודת גמר באוניברסיטת האלה, ובתמיכתו של רקטור האוניברסיטה, דורותיאה עשתה זאת.
בעבודתה הרפואית הראשונה של דורותיאה היא טענה שרופאים ממהרים מדי לרשום תרופות מיותרות. היא הצהירה שרופאים רשמו מהר מדי מרשמי תרופות כמו אופיאטים למחלות שאינן דורשות אותם והציעה מספר הצעות לגבי שימוש נכון בתרופות, כגון התערבויות מיטביות לקידום הווסת והשתן, כמו גם השימוש והמינון הנכונים של אופיאטים. עבודת הדוקטורט של ארקסלבן התפשטה במהירות ברחבי גרמניה, במיוחד בקרב נשים עם בעיות בריאות. ארקסלבן אף תרגמה את עבודת הגמר שלה מלטינית לגרמנית כדי להפוך אותה לנגישה יותר לעניים.
ב-12 ביוני 1754, דורותיאה ארקסלבן קיבלה את תואר דוקטור לרפואה (רופאה) ה-MD שלה, והפכה לאישה הראשונה בגרמניה שקיבלה את התואר הזה. היא בילתה את שארית חייה בעיסוק ברפואה בעיר הולדתה קודלינבורג. היא נפטרה מסרטן ריאות, ב-13 ביוני 1762.
מורשת והנצחה

במשך כ-150 שנה, ההיסטוריה הרפואית של גרמניה לא ראתה אישה אחרת בשורותיה. רק בתחילת המאה ה-20 נשים התקבלו שוב לבתי ספר לרפואה בגרמניה. דורותיאה הייתה חלוצה בתחום זה לנשים וגם בשל רעיונותיה לגבי אופיאטים ושימוש נכון בתרופות. מרפאות וקרנות נקראו על שמה. בשנת 1963 הבמאי הגרמני וולף-דיטר פנס הפיק את הסרט על שמה של דורותיאה ארקסלבן. ב-17 בספטמבר 1987, משרד הדואר הפדרלי הגרמני הנפיק בול דואר של 60 פפניג במטרה להוקיר את דורותיאה כחלק מסדרת הבולים שלו שנקראה "נשים בהיסטוריה הגרמנית". ב-13 בנובמבר 2015, גוגל חגג בדודל של דורותיאה את יום הולדתה ה-300 של דורותיאה.
ראו גם

לאורה באסי
לקריאה נוספת

Ludwig, H. (בספטמבר 2012). "Dorothea Christiana Erxleben (1715–1762): Erste promovierte Ärztin in Deutschland". Der Gynäkologe. 45 (9): 732–734. doi:10.1007/s00129-012-3031-8. {{cite journal}}:  (עזרה)
Howard, Sethanne (2007). "SCIENCE HAS NO GENDER: The History of Women in Science". Journal of the Washington Academy of Sciences. 93 (1): 1–15. JSTOR 24536249.
Poeter, Elisabeth (2008). "Gender, Religion, and Medicine in Enlightenment Germany: Dorothea Christiane Leporin's Treatise on the Education of Women". NWSA Journal. 20 (1): 99–119. JSTOR 40071254.
Schiebinger, Londa (1990). "The Anatomy of Difference: Race and Sex in Eighteenth-Century Science". Eighteenth-Century Studies. 23 (4): 387–405. doi:10.2307/2739176. JSTOR 2739176.
"The First Lady Doctor". The British Medical Journal. 1 (2416): 952. 1907. JSTOR 20294024.
הערות שוליים

↑  Irma Hildebrandt:. Hugendubel, Munich 2005, ISBN 978-3-7205-2650-0, p. 25.
↑  Weishaupt, Marina (7 במרץ 2022). "Deutschlands erste Ärztin: Wer war Dorothea Christiana Erxleben?". National Geographic Deutschland (בגרמנית). נבדק ב-2022-11-26. {{cite web}}:  (עזרה)
↑  Share_it: Technik, Medizin, angewandte Wissenschaften, opendata.uni-halle.de
↑  GEDBAS: Johannes Christian ERXLEBEN, web.archive.org, ‏2014-12-04
↑  deutschlandfunk.de, Vor 300 Jahren geboren - Deutschlands erste Ärztin, Deutschlandfunk (בגרמנית)
↑  Norbert Conrads: Anna Würster, the first privileged physician in Silesia (1657). In: Konrad Goehl, Johannes Gottfried Mayer (eds.): Editions and studies on Latin and German specialist prose of the Middle Ages. Festgabe for Gundolf Keil on the occasion of his 65th birthday (= Texts and knowledge, 3). Königshausen & Neumann, Würzburg 2000, pp. 1-15; here: p 13 f.
↑  Rückert, Ulrike (13 בנובמבר 2015). "Dorothea Erxleben: Deutschlands erste Ärztin". Deutschlandfunk Kultur (בגרמנית). נבדק ב-2022-11-26. {{cite web}}:  (עזרה)
↑  Share_it: 01 Martin-Luther Universität Halle-Wittenberg, opendata.uni-halle.de
↑  Erxleben, Friedrich (1789), p. 356
↑  Dorothea Erxleben | filmportal.de, www.filmportal.de
↑  Dorothea Christiane Erxleben's 300th Birthday, www.google.com (באנגלית)
↑  הסבר על ה"דודל" (שרבוט גוגל) שפרסמה גוגל לציון יום הולדתה ה-300 שלדורותיאה ארקסלבן, באתר מנוע החיפוש "גוגל" (באנגלית)
| --- | --- |
בקרת זהויות :  BIBSYS: 2058465  GND: 118685384  ISNI: 0000 0000 6320 1740  LCCN: no2006051169  NKC: nlk20000085109  NLA: 35758849  NTA: 168609827  SUDOC: 223673935  Trove: 1074334  VIAF: 74647236   WorldCat (עם VIAF): 74647236 
כריכת הספר "החקירה מדוע נשים לא לומדות" של דורותיאה ארקסלבן משנת 1742
הבית בקוודלינבורג בו התגוררה ועבדה דורותיאה ארקסלבן
ג'רמי איירונס

| --- | --- |

ג'רמי איירונס, 2015
 לידה:  19 בספטמבר 1948 (בן 76) קאוז, אנגליה, הממלכה המאוחדת 
 שם לידה:  Jeremy John Irons 
 סוגה מועדפת:  קומדיה שייקספירית 
 מדינה:  הממלכה המאוחדת 
 תקופת הפעילות:  מ-1969 
 מקום לימודים:  בית הספר שרבורן  בית הספר למשחק בריסטול אולד ויק 
 בן או בת זוג:  שינייד קיוזאק (1978–?) 
 צאצאים:  מקס איירונס 
 מספר צאצאים:  2 
 פרסים והוקרה:  פרס דונוסטיה (1997)  European Film Academy Special Achievement Award (1998)  פרס אמי לשחקן המשנה הטוב ביותר במיני סדרה או סרט טלוויזיה (2006)  פרס התאטרון האירופי (2017)  פרס אוסקר לשחקן הטוב ביותר (1989)  פרס טוני לשחקן הטוב ביותר במחזה (1984)  פרס גלובוס הזהב 
 פרופיל ב-IMDb
 
ג'רמי ג'ון איירונס (באנגלית: Jeremy John Irons; נולד ב-19 בספטמבר 1948) הוא שחקן קולנוע, טלוויזיה ותיאטרון אנגלי זוכה פרס אוסקר לשחקן הטוב ביותר לשנת 1990 על תפקידו בסרט "תהפוכות הגורל".
ביוגרפיה

איירונס נולד בקווס, האי וייט. הוא בנם של ברברה אן ופול דאגן איירונס. איירונס הוא ממוצא אירי, ויש לו אח ואחות. איירונס למד ב"בית ספר שרבון" (אנ') במחוז דורסט שבדרום מערב אנגליה במשך 4 שנים.
קריירה > תיאטרון

איירונס החל את קריירת המשחק שלו ב-1969 ב"בית ספר לתיאטרון בריסטול אולד ויק" שם הופיע בכמה הצגות וערך מופעי רחוב ברחובות בריסטול. כשעבר לבמות הגדולות יותר בלונדון הופיע איירונס בתור יוחנן המטביל ויהודה איש קריות לפני שהופיע בתיאטרון ויינדהאם.
ב-1982 כיכב לראשונה בברודוויי בניו יורק, לצד גלן קלוז, במחזה "הדבר האמיתי". על תפקיד זה זכה בפרס טוני.
ב-2006 חזר לבימות לונדון לאחר הפסקה של שני עשורים ושיחק במחזה "גחלים לוחשות" שהוצג בווסט אנד. ב-2008 שיחק במחזה "מעולם לא היה טוב יותר" בתפקיד הרולד מקמילן, ראש ממשלת בריטניה בין 1957 ל-1963, שאחד מציטוטיו הנודעים הוא "המצב של רוב אזרחינו מעולם לא היה טוב יותר".
קריירה > טלוויזיה

בתחילת דרכו בטלוויזיה הבריטית הופיע איירונס במספר סדרות טלוויזיה מקומיות הכוללות את "פרנץ ליסט", "Notorious Woman" ו"Love for Lydia". התפקיד אשר הביא לאיירונס את מלוא הפרסום וההכרה הראשוניים היה בסדרה "חמדת הימים" על פי ספרו של אוולין וו, "בחזרה לבריידסהד, על תפקיד זה קיבל איירונס מועמדות ראשונה לפרס אמי, פרס גלובוס הזהב ול"פרס האקדמיה הבריטית".
בשנת 1983 שיחק בעיבוד  טלוויזיני של המחזה "ברווז הפרא" מאת הנריק איבסן.
בשנת 2005 זכה איירונס בפרס אמי ובפרס גלובוס הזהב על תפקידו בסדרה המבוססת על דמותה של אליזבת הראשונה, מלכת אנגליה.
בשנים 2011–2012 כיכב איירונס בסדרת הטלוויזיה של רשת Showtime "הבורג'ס". בשנת 2014, זכה בפרס אמי נוסף על קריינותו בסרט הטבע 'Game of Lions' (אנ').
ב-2012 גילם את דמותו של הנרי הרביעי, מלך אנגליה בסדרת ה-BBC "הכתר החלול".
ב-2019 הופיע בתפקיד אדריאן ויידט בעיבוד של רשת HBO לרומן הגרפי "השומרים".
קריירה > קולנוע

את ההכרה הקולנועית הראשונה שלו קיבל איירונס בסרט "אהובת הקצין הצרפתי" בשנת 1981 לצד מריל סטריפ, על הופעתו בסרט זה היה מועמד לפרס באפט"א. ב-1982 כיכב בתפקיד הראשי בסרט הדרמה של הבמאי הפולני יז'י סקולימובסקי "שעות גנובות".
ב-1983 כיכב בסרט "בגידה", עיבוד של מחזה מאת הרולד פינטר.
ב-1986 קיבל איירונס את מועמדות פרס גלובוס הזהב השנייה שלו, כששיחק לצד רוברט דה נירו בדרמה ההיסטורית "המיסיון".
איירונס שיתף פעולה עם הבמאי הקנדי דייוויד קרוננברג בסרט האימה הפסיכולוגי "תאומי המריבה", על תפקידו קיבל מועמדות לפרס סאטורן.
בשנת 1990 זכה איירונס בפרס אוסקר לשחקן הטוב ביותר ובפרס גלובוס הזהב על תפקידו בעיבוד הקולנועי לספר "תהפוכות הגורל". איירונס שיחק בסרט את קלאוס פון ביולוב, המיליונר שהואשם ברצח אשתו ושכר את עורך הדין הטוב ביותר שניתן למצוא – אלן דרשוביץ.
בשנת 1997 גילם איירונס את הומברט הומברט בסרט ״לוליטה״. איירונס דיבב את דמותו של האריה הרשע סקאר בסרט האנימציה שובר הקופות "מלך האריות".
שנה לאחר מכן שיחק איירונס את הנבל התורן שמתעלל בג'ון מקליין (ברוס ויליס) בסרט "מת לחיות 3".
בשנת 2005 שיחק איירונס בסרטו של רידלי סקוט "ממלכת גן עדן" וגילם את דמותו של רמון השלישי מטריפולי שליט העיר טבריה בתקופת מסעות הצלב.
שנה לאחר מכן שיחק בעיבוד לספר הפנטזיה "אראגון" ובו גילם את דמותו של ברום, מספר סיפורים זקן ומסתורי. בשנת 2009 שיחק ב"הפנתר הוורוד 2".
בשנת 2012 שיחק בסרט "התמוטטות", המתאר 24 שעות בבנק השקעות גדול בוול סטריט בפתחו של המשבר הכלכלי העולמי (2008), המגלה את המתרחש ונוקט בפעולה פיננסית קיצונית על מנת להימנע מפשיטת רגל
בדצמבר 2016 שיחק בסרט הפעולה "אמונת המתנקש", אשר מבוסס על סדרת משחקי הווידאו Assassin's Creed. איירונס מגלם את אלן ריקין, לצידם של מייקל פסבנדר, מריון קוטיאר, ברנדן גליסון ומייקל קנת' ויליאמס.
חיים אישיים

איירונס נישא לשחקנית האירית שינייד קיוזאק ב-1978, לזוג נולדו שני בנים סמואל ג'יימס ברפני איירונס (1978) ומקסימיליאן פול דיארמויד איירונס (1985). איירונס דובר צרפתית שוטפת.
פרסים והוקרה

לאות הוקרה על קריירת הקולנוע, טלוויזיה והתיאטרון שלו קיבל איירונס תואר כבוד מאוניברסיטת דבלין ב-2008.
פילמוגרפיה

ניז'ינסקי (1980) - בתפקיד מיכאיל פוקין, כוריאוגרף
אהובת הקצין הצרפתי (1981) - בתפקיד: צ'ארלס הנרי סמיתסון / מייק.
שעות גנובות (1982) בתפקיד נובק
בגידה (1983) - בתפקיד: ג'ארי.
המיסיון (1986) - בתפקיד: האב גבריאל.
תאומי המריבה (1988) - בתפקיד: בברלי מאנטלה / אליוט מאנטלה.
תהפוכות הגורל (1990) - בתפקיד: קלאוס פון בילוב.
קאפקא (1991) - בתפקיד: פראנץ קאפקא.
משיכה גורלית (1992) - בתפקיד: גאי ג'ונס.
ארץ המים (1992) - בתפקיד: טום קריק.
מ. באטרפליי (1993) - בתפקיד: רנה ג'אליארד.
בית הרוחות (1993) - בתפקיד: אשטבאן טרואבה.
מלך האריות (1994) - בתפקיד: דיבוב קולו של סקאר.
מת לחיות 3 (1995) - בתפקיד: סיימון גרובר.
לגעת ביופי (1996) - בתפקיד: אלכס.
תיבה סינית (1997) - בתפקיד: ג'והן.
לוליטה (1997) - בתפקיד: הומברט הומברט.
האיש בעל מסיכת הברזל (1998) - בתפקיד: אראמיס.
מבוכים ודרקונים (2000) - בתפקיד: פרופיון.
המלאך הרביעי (2001) - בתפקיד: ג'אק אלווין.
קאלאס לנצח (2002) - בתפקיד: לארי קאלי.
שיחה אחרונה (2002) - סרט טלוויזיה - בתפקיד: פ. סקוט פיצג'ראלד.
מכונת הזמן (2002) - בתפקיד: מנהיג המורלוקים, אובר מורלוק.
גבירותי ורבותי (2003) - בתפקיד: ואלנטין ואלנטין.
הסוחר מוונציה (2004) - בתפקיד: אנטוניו.
להיות ג'וליה (2004) - בתפקיד: מייקל גוסלין.
ממלכת גן עדן (2005) - בתפקיד: טיבריאס.
קזאנובה (2005) - בתפקיד: פוצ'י.
אינלנד אמפייר (2006) - בתפקיד: קינגסלי סטיוארט.
אראגון (2006) - בתפקיד: ברום.
אפאלוסה (2008) - בתפקיד: ראנדל קראג.
הפנתר הוורוד 2 (2009) - בתפקיד: אלונסו אוונלאנדה.
התמוטטות (2011) - בתפקיד: ג'ון טולד.
המילים (2012) - בתפקיד: האיש הזקן.
הכתר החלול (2012) - בתפקיד: הנרי הרביעי.
רכבת לילה לליסבון (2013) - בתפקיד: ריימונד גרגוריוס.
יצורים יפהפיים (2013) - בתפקיד: מאקון רוונווד.
גורד שחקים (2015) - בתפקיד: אנתוני רויאל.
באטמן נגד סופרמן: שחר הצדק (2016) - בתפקיד: אלפרד פניוורת', משרתו של ברוס ויין.
אמונת המתנקש (2016) - בתפקיד: אלן ריקיין, יו"ר תעשיות אבסטרגן.
התכתבות (2016) - בתפקיד: אד פוארום.
האיש שידע אינסוף (2016) - בתפקיד: ג'. ה. הארדי.
המרוץ (2016) - בתפקיד: אוורי בראנדג', נציג הוועד האולימפי.
שעתם היפה (2017) - בתפקיד: שר ההגנה.
ליגת הצדק (2017) - בתפקיד: אלפרד פאניוורת', משרתו של ברוס ויין.
Birds Like Us‏ (2017, דיבוב) - בתפקיד: קונדור.
דרור אדום (2018) - בתפקיד: גנרל ולדימיר קורצ'נוי.
עדיף שתתחיל לרוץ (2018) - בתפקיד: גריסון.
An Actor Prepares‏ (2018) - בתפקיד: אטיקוס סמית'.
אהבות, חתונות ואסונות אחרים (2020)
בית גוצ'י (2021) - בתפקיד: רודולפו גוצ׳י
מינכן, על סף מלחמה (2021) - בתפקיד: נוויל צ'מברלין
הכוורן (2024) - בתפקיד: וואלאס ווסטוויילד
Eternal Return‏ (TBA) - בתפקיד: מלקולם.
פילמוגרפיה > טלוויזיה

השומרים (2019-הווה)
ריימונד דה לרוש

| --- | --- |

 לידה:  22 באוגוסט 1882 פריז, צרפת
 פטירה:  18 ביולי 1919 (בגיל 36) לה קרוטואה (אנ'), צרפת
 שם לידה:  Élise Léontine Deroche 
 מדינה:  צרפת צרפת
 מקום קבורה:  פר לשז 
 ידועה בשל:  האישה הראשונה בעולם שקיבלה רישיון טיס
 בן או בת זוג:  Jacques Vial (1915–1917) 
 פרסים והוקרה:  officier d'académie (1911) 
 
ריימונד דה לרוש או הברונית דה לרוש, שם במקור: אליס דרוש (בצרפתית: Raymonde de Laroche, שם במקור: Elise Deroche ‏; 22 באוגוסט 1882 – 18 ביולי 1919) הייתה טייסת ומהנדסת צרפתייה, והאישה הראשונה בעולם שקיבלה רישיון טיס, ב-8 במרץ 1910. נהרגה בהתרסקות מטוס בגיל 36.
ביוגרפיה

ריימונד דה לרוש נולדה בשם אליס דרוש בשנת 1882 בפריז, צרפת. אביה היה שרברב. בבגרותה היא גילתה עניין במכוניות ובאופנועים. בצעירותה, החלה בקריירת משחק והשתמשה בשם הבמה ריימונד דה לרוש – שם אותו החליטה לאמץ לשארית חייה. לעולם התעופה היא נחשפה כאשר לאון דלגרנז' (אנ'), אמן שאיתו ניהלה רומן, עשה הסבה והחל לעסוק במטוסים. בשנת 1908, חזתה דה לרוש בטיסת ראווה (אנ') של האחים רייט שהתקיימה בלה מאן שבצרפת. דה לרוש כבר ראתה בעברה מטוס של אלברטו סנטוס דימון, אולם הפעם היא קיבלה הזדמנות לעלות על מטוס כנוסעת והחוויה גרמה לה להרגיש כי עתידה בעולם התעופה. ב-29 באוקטובר 1909, דלגרנז' הכיר לה את חלוץ התעופה, צ'ארלס וואזן (Charles Voisin), והיא ביקשה ממנו שילמד אותה לטוס. וואזן, שהוקסם מרצונה, נענה לבקשתה והשניים הפכו לחברים קרובים.
קריירת טיסה

וואזן לימד את דה לרוש לטוס על מטוס שאותו ייצר בעצמו שנקרא 'וואזן דו-כנפי' (אנ'). במטוס הוואזן לא היה מקום למדריך ולתלמיד משום שהיה בו מושב אחד בלבד. שיעורי הטיסה נערכו כאשר התלמידים יושבים במושב מאחורי ההגה והמדריך צועק להם הוראות מהקרקע. בתרגולים הראשונים, המדריך ביקש מדה לרוש להסיע את המטוס בשדה ובשום אופן לא להמריא איתו. ב-22 באוקטובר 1909, לאחר מספר שיעורים, הרגישה דה לרוש מספיק בטוחה, ובניגוד להוראות המפורשות של וואזן להישאר על הקרקע, היא משכה את המצערת, האיצה במסלול והמריאה לגובה של 4.5 מטרים. לאחר מספר רגעים, נחתה ברכות על הקרקע. בכך הפכה דה לרוש לאישה הראשונה בהיסטוריה שהטיסה מטוס. המטוסים בראשיתו של עולם התעופה היו מסוכנים מאוד, ודה לרוש עברה מספר תאונות. חודשיים וחצי לאחר טיסתה הראשונה, עברה דה לרוש את התאונה הראשונה שלה כאשר במהלך הנחיתה, זנב המטוס התחכך בעץ והמטוס התרסק. היא סבלה מזעזוע מוח ומשבר בעצם הבריח. לאחר שהחלימה, חזרה דה לרוש לעולם התעופה, הצטרפה לוואזן למשלחות טיסה ברחבי העולם וצברה ניסיון רב.
ב-8 במרץ 1910, בגיל 24, הפדרציה הבינלאומית לאווירונאוטיקה הנפיקה לה רישיון טיסה ובכך הפכה לאישה הראשונה בעולם שקיבלה רישיון טיס. כאישה הראשונה להחזיק רישיון טיס, דה לרוש התקבלה בברכה לאליטה המצומצמת של חלוצי התעופה, והשתתפה בטיסות ראווה רבות ברחבי אירופה ובצפון אפריקה. בסיקורי התקשורת, דה לרוש זכתה לכינוי 'הברונית' זאת על אף שאין לה ייחוס אריסטוקרטי. היא נהנתה מהתואר הזה ששירת אותה ואת התדמית שלה בטיסות הראווה. מעמדה כברונית הגיע לשיאו כשהשתתפה בטיסת ראווה שנערכה בסנקט פטרבורג רוסיה מול קיסר רוסיה, ניקולאי השני. לאחר מפגן התעופה, פנה אליה הקיסר בתואר 'הברונית' ושיבח אותה על אומץ ליבה.
ב-8 ביולי 1910, ארבעה חודשים לאחר שקיבלה את רישיון הטייס, עברה דה לרוש תאונה נוספת כאשר במהלך טיסה בריימס, המטוס הזדקר, צנח מגובה של 50 מטרים והתרסק. דה לרוש, שנפצעה קשות, נגררה מתוך ההריסות חסרת הכרה ומעטים חשבו שהיא תשרוד. לאחר שיקום ארוך שעצר את פעילותה במשך כמעט שנתיים, היא חזרה לטוס. ב-26 בספטמבר 1912 היא נסעה לבקר את וואזן ברון. שניהם נסעו במכוניתו של וואזן ועברו תאונת דרכים קשה כאשר המכונית התנגשה במכונית אחרת. וואזן נהרג במקום לאחר שמכוניתו התגלגלה עליו. דה לרוש נפצעה קשה ועברה שיקום במשך מספר חודשים.
ב-25 בנובמבר 1913 היא זכתה ב-Femina Cup (אנ') כאשר טסה ברציפות 4 שעות, וקבעה שיא עולם לנשים טייסות כאשר טסה למרחק של 323 קילומטר (הזכייה הקודמת הייתה של אלן דוטריו עבור טיסה של כשעתיים וחצי בשנת 1910)). טיסה זו הסתיימה עקב תקלות מכניות. בשנת 1914, עם פרוץ מלחמת העולם הראשונה, נאסר על הנשים בצרפת לטוס. דה לרוש ביקשה להתגייס ולשרת כטייסת אולם הצבא הצרפתי סירב בטענה כי הדבר מסוכן מידי לנשים. היא התנדבה לשירות הצבאי בתפקיד נהגת צבאית ובמהלך שירותה הסיעה קצינים בקו החזית, לעיתים תחת אש ארטילריה.
מותה

בשנת 1919, עם סיום מלחמת העולם הראשונה, דה לרוש שבה לעולם התעופה וקבעה שיא עולם נוסף לנשים כשהטיסה את מטוסה לגובה של 4,785 מטר. היה לה ידע רב בהנדסת מטוסים והיא רצתה להיות טייסת מבחן מקצוענית ולבחון מטוסים חדשים. הזדמנות זו נקרתה בדרכה ב-18 ביולי 1919, כאשר קולגה הזמין אותה לשמש כטייסת משנה בטיסת מבחן שהוא התכוון לערוך למטוס חדש מדגם Caudron (אנ') בשדה התעופה לה קרוטואה (Le Crotoy). דה לרוש הסכימה ברצון וביום טיסת המבחן הפכה לאישה טייסת המבחן הראשונה בעולם. במהלך הנחיתה נכנס לפתע המטוס לסחרור, צלל למטה והתרסק. דה לרוש מתה במקום והטייס הראשי מת בדרכו לבית החולים.
אותות הוקרה

פסל לזכרה מוצב בנמל התעופה לה בורז'ה.
לה פוסט, שירות הדואר הצרפתי, הנפיק בול לזכרה.
שלט לזכרה מוצב בפריז.
גלריה

גלויה עם צילום של דה לרוש מטיסה מטוס וואזן בריימס, יולי 1910
דה לרוש במושב המטוס מאחורי ההגה
דה לרוש בשדה התעופה עם מטוס לצידה
דה לרוש בתקופתה כשחקנית
שלט לזכרה של ריימונד דה לרוש
ראו גם

בסי קולמן – האישה השחורה הראשונה שקיבלה רישיון טיס
ת'וריא א-שאווי – האישה המרוקאית הראשונה שקיבלה רישיון טיס
לקריאה נוספת

Eileen F. Lebow (2003), Before Amelia: Women Pilots in the Early Days of Aviation
דה לרוש מאחורי הגה המטוס – 1910
יקותיאל קרן

| --- | --- |
אין תמונה חופשית
 לידה:  5 במאי 1909 י"ד באייר ה'תרס"ט
 פטירה:  21 בפברואר 1997 (בגיל 87) י"ד באדר א' ה'תשנ"ז
 השתייכות:   משטרת ישראל
 דרגה:  ניצב
 
יקותיאל קרן (י"ד באייר ה'תרס"ט, 5 במאי 1909 – י"ד באדר א' ה'תשנ"ז, 21 בפברואר 1997) היה ניצב במשטרת ישראל.